**VÝZVA NA PREDKLADANIE PONÚK**

1. **Identifikácia obstarávateľa:**

Názov: **Trinity Sport Club o.z.,**

Sídlo:  **Strážska cesta 9893/8, 960 01 Zvolen**

Zastúpený: **Dominika Lišková, predseda združenia**

IČO: **52256961**

Tel.: **0915 519 030**

E-mail: **trinitysportclub@gmail.com**

1. **Predmet zákazky:**

Stavebné úpravy existujúceho športoviska.

1. **Opis predmetu zákazky:**

Predmetom zákazky sú stavebné úpravy. Podrobný opis s Výkazom Výmer tvorí prílohu č. 1 tejto výzvy

1. **Dodanie predmetu zákazky**

**Miesto dodania predmetu zákazky**: Dobronivská cesta 6, 960 01 Zvolen-Pod Dráhy

**Predpokladaná hodnota zákazky:** Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu).

**Dĺžka trvania zmluvy:** do 31.12.2025

**Možnosť čiastkovej objednávky:** áno

1. **Lehota a miesto predkladania ponúk:**

Lehota na predloženie ponuky: **17.4.2023 do 14.00 hod.**

Spôsob predloženia ponuky: **Osobne, poštou alebo elektronicky na email** [**trinitysportclub@gmail.com**](mailto:trinitysportclub@gmail.com) vo forme určenej v prílohe č. 2 tejto výzvy **Identifikačné údaje** súčasne s naceneným **Výkazom Výmer**, ktorý tvorí prílohu č. 1 tejto výzvy a podpísanou zmluvou, ktorá tvorí prílohu č. 3.

Ponuka musí́ byť vyhotovená́ v písomnej (listinnej) forme alebo v elektronickej vo formáte .pdf resp. xls, na celý predmet zákazky, nie na časti, v jednom originálnom vyhotovení́. Verejný́ obstarávateľ̌ neumožňuje predložiť variantné riešenia. Ponuka a ďalšie doklady a dokumenty sa predkladajú́ v štátnom jazyku (t.j. v slovenskom jazyku). Ak je doklad alebo dokument vyhotovený́ v cudzom jazyku, predkladá́ sa spolu s jeho úradným prekladom do štátneho jazyka; to neplatí́ pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný́ preklad do štátneho jazyka.

1. **Otváranie a vyhodnotenie ponúk:**

Otváranie a vyhodnotenie ponúk: neverejné

1. **Kritériá na hodnotenie ponúk:**

Najnižšia celková cena bez DPH v Eur.

1. **Spôsob určenia ceny:**

A. V zmysle zákona o cenách NR SR č. 18/1996 Z. z. v znení neskorších predpisov (ďalej len „zákon o cenách“) sa považujú ceny uvedené v ponuke uchádzača za ceny maximálne

B. Navrhovaná cena musí byť stanovená podľa § 3 zákona o cenách.

C. Ceny budú vyjadrené v € a budú platné počas trvania zmluvy.

D. Ak je uchádzač platcom dane z pridanej hodnoty (ďalej len "DPH"), navrhovanú zmluvnú cenu uvedie v zložení:

- navrhovaná zmluvná cena bez DPH,

- sadzba DPH a výška DPH,

- navrhovaná zmluvná cena celkom vrátane DPH.

E. Ak uchádzač nie je platiteľom DPH v Slovenskej republike, uvedie navrhovanú cenu celkom. Súčasne na túto skutočnosť v ponuke upozorní.

1. **Ďalšie doplňujúce informácie:**

* obstarávateľ oznámi všetkým uchádzačom úspešnosť alebo neúspešnosť ich ponuky.
* výsledkom zadávania zákazky bude uzavretie zmluvy o dielo, ktorá tvorí prílohu č. 3 tejto výzvy.

1. **Dôvody zrušenia súťaže:**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jedna z predložených ponúk nebude zodpovedať určeným požiadavkám,
* ak sa zmenili okolnosti, za ktorých sa vyhlásilo toto zadávanie zákazky.

Vo Zvolene, dňa 6.4.2023

Dominika Lišková

Prezident o.z.

Príloha:

č.1 Výkaz Výmer

č. 2 Návrh ceny

č. 3 Zmluva o dielo

**Príloha č. 2: Identifikačné údaje**

**Obstarávateľ: Trinity Sport Club, Strážska cesta 9893/8 96001 Zvolen**

1. **: Názov zákazky „ Stavebné úpravy existujúceho športoviska“**
2. **Identifikačné údaje uchádzača**

|  |  |
| --- | --- |
| **Obchodné meno** | . |
| **Právna forma:** |  |
| **Sídlo spoločnosti:** |  |
| **Oprávnená osoba/konateľ:** |  |
| **IČO :** |  |
| **DIČ :** |  |
| **IČ DPH :** |  |
| **Bankové spojenie:** |  |
| **IBAN:** |  |
| Telefónny kontakt : |  |
| **e-mail :** |  |
| **Zápis spoločnosti :** |  |

................................

Štatutárny zástupca

**Príloha č. 3: Zmluva o dielo**

ZMLUVA O DIELO

č.

(ďalej len „ Zmluva “)

uzatvorená v zmysle ustanovení § 536 a nasl. Obchodného zákonníka v platnom znení nasledovne :

**I.**

**Zmluvné strany**

1. **Objednávateľ**: **Trinity Sport Club**

Sídlo: Strážska cesta 9893/8 96001 Zvolen

Zastúpený: Dominika Líšková

IČO: 52256961

Bankové spojenie: UniCredit Bank a.s.

IBAN: SK0711110000001606562002

(ďalej len „ Objednávateľ “)

a

1. **Zhotoviteľ:**

sídlo:\_

IČO:

IČ DPH:

Bankové spojenie:

IBAN:

Oprávnené osoby pre rokovanie:

Telefón:

E-mail:

(ďalej len „ Zhotoviteľ “)

(Objednávateľ a Zhotoviteľ ďalej spolu „ Zmluvné strany “)

**II.**

**Predmet Zmluvy**

1. Na základe ponuky Zhotoviteľa sa Zhotoviteľ zaväzuje zrealizovať stavbu „Stavebne úpravy existujúceho športoviska“ (ďalej ako „stavba“ alebo „dielo“). Stavba bude realizovaná v rozsahu určenom oceneným výkazom výmer vyššie uvedenej stavby, ktorý tvorí nedeliteľnú súčasť tejto zmluvy /Rozpočet/. Táto Zmluva je uzatváraná ako výsledok prieskumu trhu..
2. Objednávateľ sa zaväzuje riadne zhotovené dielo prevziať a zaplatiť zaň dohodnutú cenu.

**III.**

**Rozsah a obsah predmetu plnenia**

1. Dielo je špecifikované v Prílohe č. 1 – výkaz výmer. V prípade, ak bude v rámci vykonávania diela potrebné vykonať práce, resp. dodať materiál mimo rozsahu vyplývajúceho z výkazu výmer (naviac práce), dohodnú sa Zmluvné strany na podmienkach ich vykonania formou dodatku k tejto zmluve. Dodatok musí byť vyhotovený v súlade so Zákonom č. 343/2015 Z. Z. o verejnom obstarávaní a o zmene a doplnení niektorých zákonov
2. Súčasťou predmetu plnenia sú aj revízne správy, atesty a certifikáty, doklady o likvidácii odpadov, doklady o zhode zabudovaných výrobkov, v rozsahu, v akom ich dodanie vyplýva z výkazu výmer alebo zo všeobecne záväzných právnych predpisov.

**IV.**

**Spôsob zhotovenia predmetu Zmluvy**

1. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
2. Objednávateľ má počas realizácie prác právo kontrolovať dodávku stavebných prác a materiálov a Zhotoviteľa upozorniť na prípadné vady s požiadavkou ich odstránenia v primeranej lehote.
3. Zhotoviteľ v plnej miere zodpovedá za riadenie stavby a poriadok na stavenisku, ako aj za bezpečnosť a ochranu zdravia všetkých osôb, ktoré sa s jeho vedomím a oprávnene zdržiavajú v priestore staveniska a zabezpečenie ich vybavenia ochrannými pracovnými pomôckami. Ďalej Zhotoviteľ sa zaväzuje dodržiavať hygienické predpisy a zabezpečiť stavbu z hľadiska bezpečnosti práce, požiarnej ochrany a životného prostredia. Tieto povinnosti Zhotoviteľ nemá v prípade, pokiaľ z dôvodov na strane Objednávateľa dôjde k prerušeniu vykonávania diela.
4. Všetky odborné práce musia vykonávať zamestnanci Zhotoviteľa alebo jeho subdodávateľov, ktorí majú príslušnú kvalifikáciu.
5. Zhotoviteľ je povinný pri realizácii diela dodržiavať všetky záväzné STN a bezpečnostné predpisy, všeobecne záväzné právne predpisy a podmienky stanovené vo vyjadreniach zainteresovaných orgánov štátnej správy, ktoré sa týkajú stavby a ktoré mu odovzdal Objednávateľ. Zhotoviteľ sa zaväzuje v záujme dosiahnutia požadovanej kvality diela použiť na jeho zhotovenie len stavebné výrobky spĺňajúce podmienky všeobecne záväzných právnych predpisov. Príslušné doklady k týmto výrobkom predloží Zhotoviteľ Objednávateľovi ku kontrole na požiadanie pred ich zabudovaním, súhrnne pri odovzdaní a prevzatí diela.
6. Zhotoviteľ je povinný vyzvať Objednávateľa na prevzatie prác, ktoré v ďalšom pracovnom postupe budú zakryté alebo sa stanú neprístupnými resp. k prácam, ktoré si v stavebnom denníku vyhradí stavebný dozor Objednávateľa. Výzva musí byť oznámená najmenej 3 dni vopred, elektronicky (mailom) alebo zápisom v stavebnom denníku.
7. Zhotoviteľ splní svoju povinnosť vykonať dielo, ktoré je predmetom tejto Zmluvy, riadnou realizáciou prác. Zhotoviteľ odovzdá dielo Objednávateľovi a Objednávateľ je povinný riadne ukončené dielo bez vád a nedorobkov prevziať. Objednávateľ prevezme i dielo, ktoré má drobné vady a nedorobky, nebrániace jeho riadnemu užívaniu.
8. Zhotoviteľ je povinný písomne oznámiť Objednávateľovi najneskôr 7 dní vopred, kedy bude dielo pripravené na odovzdanie a určiť termín preberacieho konania. Objednávateľ je povinný dostaviť sa v termíne oznámenom Zhotoviteľom k prevzatiu diela a poskytnúť zhotoviteľovi súčinnosť pri preberacom konaní tak, aby bolo dielo riadne prevzaté.
9. Zmluvné strany spíšu protokol o prevzatí diela (ďalej ako „Protokol“), ktorý bude podpísaný oprávnenými zástupcami zmluvných strán. V Protokole musí Objednávateľ výslovne prehlásiť, či dielo preberá alebo nie a pokiaľ nie, z akých dôvodov.
10. Dielo bude Zhotoviteľom odovzdané a Objednávateľom prevzaté aj v prípade, že v Protokole budú uvedené vady a nedorobky, ktoré samy osebe ani v spojení s inými nebránia plynulej a bezpečnej prevádzke (užívaniu) diela. Tieto drobné vady a nedorobky musia byť uvedené v Protokole, s určením termínu ich odstránenia.
11. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou a všeobecne záväznými technickými normami a predpismi.

**V.**

## Čas plnenia

1. Zhotoviteľ sa zaväzuje vykonať dielo v dohodnutom čase :

* termín začatia vykonávania diela : **do 5 dní odo dňa odovzdania staveniska.**
* termín ukončenia vykonávania diela: **do 730 dní odo dňa účinnosti zmluvy. .**

1. Čas plnenia sa predĺži o čas prekážok na strane Objednávateľa, uvedených v ďalších ustanoveniach tejto Zmluvy. Čas plnenia tejto Zmluvy sa rovnako predĺži o čas takých nepriaznivých klimatických podmienok, ktoré bránia vykonávaniu diela predpokladaným alebo pre vykonávané práce obvyklým technologickým postupom. Predpokladom pre spočívanie lehoty plnenia je najmenej záznam oprávneného zástupcu ktorejkoľvek zmluvnej strany v stavebnom denníku, osvedčujúci existenciu nepriaznivých klimatických podmienok v tom ktorom konkrétnom dni plnenia podľa tejto Zmluvy.
2. Dokončením stavby sa pre potreby tejto Zmluvy rozumie spôsobilosť diela pre úspešné ukončenie preberacieho konania, vrátane odovzdania dokladov potvrdzujúcich kvalitu a technické parametre diela (revízne správy, atesty a certifikáty, doklady o likvidácii odpadov, doklady o zhode zabudovaných výrobkov).
3. Prípadné dokončenie a prevzatie prác pred termínom dohodnutým v tejto zmluve je podmienené súhlasom Objednávateľa.

**VI.**

**Spolupôsobenie Objednávateľa a Zhotoviteľa**

1. Objednávateľ predloží všetky podklady potrebné pre riadne vykonanie diela Zhotoviteľovi najneskôr pri odovzdaní staveniska.
2. Zhotoviteľ na požiadanie Objednávateľa umožní Objednávateľovi a iným oprávneným osobám na výkon kontroly (auditu), výkon kontroly/auditu/overovania súvisiaceho s prácami na diele a poskytnúť im všetku potrebnú súčinnosť.

**VII.**

**Cena plnenia a platobné podmienky**

1. Cena za dielo je v súlade s ponukou Zhotoviteľa stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a platná pri splnení kvalitatívnych a dodacích podmienok určených projektom stavby a STN, pri dodržaní bežných technologických postupov a bezpečnostných predpisov, materiálov a technologických častí v I. kvalitatívnej triede vo výške :

Cena diela bez DPH : EUR

**Spolu cena diela s DPH: EUR**

1. Cena za vykonanie diela stanovená v bode 1 tohto článku je doložená podrobnou kalkuláciou Zhotoviteľa (položkovitým rozpočtom). Položkovitý rozpočet tvorí, ako Príloha č.1*,* nedeliteľnú súčasť tejto Zmluvy.
2. V prípade, že sa pri zhotovovaní diela podľa tejto Zmluvy vyskytne potreba realizácie naviac prác, ktoré v pôvodnom oceňovanom výkaze výmer neboli zahrnuté, môže Zhotoviteľ tieto práce realizovať a účtovať len vtedy, ak ich schválil Objednávateľ písomne, vrátane ich ceny. Zhotoviteľ naviac práce ocení jednotkovými cenami uvedenými v položkovitom rozpočte. V prípade potreby vzniku nových položiek, Zhotoviteľ tieto ocení do výšky ekonomicky oprávnených nákladov.
3. Objednané naviac práce, menej práce, termín vykonania naviac prác a cenu (±) sú Zmluvné strany povinné riešiť formou dodatku k tejto Zmluve. Rovnako sú povinné riešiť formou dodatku k tejto Zmluve aj zmenu ceny z dôvodov časových sklzov na strane Objednávateľa.
4. Zhotoviteľ vystaví faktúru po zrealizovaní diela na základe súpisu vykonaných prác potvrdených Objednávateľom podľa cenovej kalkulácie.
5. Splatnosť faktúry je 30 dní od ich doručenia druhej zmluvnej strane. Dňom úhrady je deň pripísania dlžnej sumy z účtu dlžníka v prospech účtu veriteľa.
6. Faktúra musí spĺňať náležitosti daňového a účtovného dokladu a musí obsahovať všetky náležitosti požadované platnými právnymi predpismi a touto zmluvou.
7. V prípade, že faktúra nebude obsahovať náležitosti podľa bodu 11. tohto článku, je Objednávateľ oprávnený faktúru vrátiť bez zaplatenia. Oprávneným vrátením faktúry prestáva plynúť lehota splatnosti a táto plynie celá odo dňa doručenia opravenej (novej) faktúry.
8. V prípade omeškania so splnením peňažného záväzku má Zhotoviteľ právo fakturovať Objednávateľovi zmluvnú pokutu vo výške 0,05 % z dlžnej sumy za každý deň omeškania.

**VIII.**

**Záručná doba za zrealizované dielo**

1. Záručná lehota na dielo v časti stavebných prác je 60mesiacov a začína plynúť odovzdaním a prevzatím diela. Záručná lehota na materiál, technológie a výrobky, ktoré sú súčasťou diela, ale Zhotoviteľ nemôže ovplyvniť ich dĺžku záruky, bude podľa lehoty uvedenej ich výrobcom na záručnom liste, najmenej však 24 mesiacov.
2. Záručná lehota neplynie v čase, počas ktorého Objednávateľ nemohol dielo užívať pre vady diela, za ktoré zodpovedá Zhotoviteľ.
3. Záruka sa vzťahuje na dielo za predpokladu riadnej starostlivosti a údržby diela Objednávateľom resp. užívateľom. Záruka sa nevzťahuje na prípady násilného poškodenia diela resp. poškodenia živelnou pohromou alebo inou udalosťou.

**IX.**

## Zodpovednosť za vady, sankcie

1. Zhotoviteľ zodpovedá za vady vzniknuté na diele ním zrealizovanom, ktoré má dielo v čase jeho odovzdania, ako aj za vady, ktoré sa vyskytnú po prevzatí diela v rozsahu § 560 – 562 Obchodného zákonníka a ktoré vznikli z dôvodu porušenia povinností Zhotoviteľa.
2. Zhotoviteľ sa zaväzuje prípadné vady ním zrealizovaného diela bezplatne odstrániť po uplatnení oprávnenej reklamácie Objednávateľom, v dohodnutých lehotách.
3. Vadou diela sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou, technickými normami a všeobecne záväznými právnymi predpismi.
4. Pokiaľ sa počas záručnej doby vyskytne vada na Zhotoviteľom zrealizovanom diele, Objednávateľ je povinný bez zbytočného odkladu po zistení vady uplatniť jej písomnú reklamáciu u Zhotoviteľa. V reklamácii musí byť vada popísaná a musí byť uvedené, ako sa vada prejavuje.
5. Objednávateľ je povinný umožniť Zhotoviteľovi prístup do priestorov, kde sa majú reklamované vady odstraňovať. O presnom časovom postupe odstraňovania záručných vád sa Zmluvné strany dohodnú písomne.
6. Ak sa preukáže, že v sporných prípadoch Objednávateľ reklamoval neoprávnene, t. j. že ním reklamovaná vada nevznikla vinou Zhotoviteľa a že sa na ňu nevzťahuje záruka resp. že vadu spôsobil nevhodným užívaním diela Objednávateľ alebo užívateľ, je Objednávateľ povinný uhradiť Zhotoviteľovi všetky náklady vzniknuté s odstraňovaním vady.
7. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej odbornej starostlivosti nemohol zistiť ich nevhodnosť, alebo na nevhodnosť Objednávateľa upozornil a ten na ich použití trval.
8. Ak Zhotoviteľ nezačne s odstraňovaním oprávnene reklamovanej vady do 10 dní od uplatnenia reklamácie, je Objednávateľ oprávnený poveriť odstránením vady tretiu osobu. Takto vzniknuté nevyhnutné náklady je Zhotoviteľ povinný Objednávateľovi uhradiť, a to do výšky ceny porovnateľných prác za porovnateľných obchodných podmienok, ako by ich vykonával Zhotoviteľ.
9. Pre prípad porušenia ustanovení tejto Zmluvy o dielo zo strany Zhotoviteľa sa Zmluvné strany dohodli na nasledovných zmluvných pokutách :
   1. za včasné neukončenie stavebného diela alebo samostatne odovzdávanej časti uhradí Zhotoviteľ Objednávateľovi 0,05 % z ceny diela za každý deň omeškania.

Zmluvná pokuta je splatná v lehote 15 dní odo dňa doručenia písomnej výzvy na zaplatenie zmluvnej pokuty.

**X.**

**Ostatné ustanovenia**

1. Miestom dodania predmetu obstarávania je budova na adrese Dobronivska cesta 6, Zvolen, na časti pozemkov KN – C 491/1 491/90.
2. Ak Objednávateľ alebo orgán na to oprávnený dá príkaz na prerušenie alebo zastavenie prác na diele, Zhotoviteľ je povinný tento príkaz akceptovať a uschovať všetko, čo pripravil na plnenie záväzku. Náklady s tým spojené znáša Objednávateľ. Objednávateľ zodpovedá Zhotoviteľovi za škodu vzniknutú v dôsledku prerušenia alebo zastavenia prác, ak dôvodom prerušenia, resp. zastavenia nebolo porušenie povinností Zhotoviteľa.
3. Pre účely tejto Zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť Zmluvné strany, napr. vojna, mobilizácia, povstanie, živelné pohromy. Za vyššiu moc sa považujú aj poveternostné podmienky znemožňujúce riadne plnenie Zmluvy bežným technologickým spôsobom.
4. Ak sa splnenie tejto Zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu Zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od Zmluvy. Účinky odstúpenia nastanú dňom doručenia oznámenia.
5. Každá Zmluvná strana môže od Zmluvy odstúpiť v prípade, ak to umožňujú platné všeobecne záväzné právne predpisy. Odstúpením Zmluva zaniká dňom doručenia prejavu vôle oprávnenej strany druhej Zmluvnej strane.
6. Odstúpením od Zmluvy zanikajú všetky práva a povinnosti strán zo Zmluvy, okrem nárokov na náhradu spôsobenej škody (vyjmúc prípad nárokov Zhotoviteľa na náhradu škody, pokiaľ k odstúpeniu od Zmluvy došlo z dôvodov na strane Zhotoviteľa) a nárokov na dovtedy uplatnené zmluvné resp. zákonné sankcie. Po zániku Zmluvy, si Zmluvné strany vysporiadajú vzťahy dohodou a Zhotoviteľ odovzdá Objednávateľovi rozostavané dielo v stave, v akom sa ku dňu odstúpenia od Zmluvy nachádza. Zhotoviteľ odovzdá Objednávateľovi spolu s rozostavaným dielom aj:
   1. atesty, osvedčenia, záručné listy a pod. týkajúce sa zrealizovanej časti diela
   2. Objednávateľ rozostavané zmluvné dielo v tomto stave prevezme a zaplatí.
7. O odovzdaní a prevzatí nedokončeného, rozostavaného diela spíšu poverení zástupcovia zmluvných strán protokol. Protokol bude predovšetkým obsahovať tieto náležitosti :
   1. zhodnotenie rozsahu odovzdávanej časti zmluvného diela
   2. súpis odovzdávaných dokladov
   3. zoznam častí zmluvného diela, na ktoré Zhotoviteľ poskytne Objednávateľovi
   4. záruku a dĺžku jej trvania
   5. dátum a podpisy oprávnených zástupcov
   6. ocenenie vykonaných prác a dodávok, z toho osobitne sa uvedie zaplatená čiastka a zostatok k úhrade
8. Vysporiadanie pohľadávok z titulu odstúpenia od Zmluvy:
   1. časť diela zhotoveného do odstúpenia od Zmluvy zostáva vlastníctvom Objednávateľa
   2. prípadné preddavky poskytnuté do odstúpenia od Zmluvy vysporiada Zhotoviteľ faktúrou, ktorá bude mať náležitosti daňového dokladu do 14 dní od obdržania odstúpenia od Zmluvy. Pre fakturáciu platia ustanovenia čl. V. tejto Zmluvy.
   3. finančné rozdiely uhradia Zmluvné strany do 14 dní od obdržania faktúry Objednávateľom
9. V prípade ukončenia Zmluvy Objednávateľom z iného dôvodu ako je porušenie zmluvných povinností zo strany Zhotoviteľa, Objednávateľ uhradí Zhotoviteľovi všetky preukázateľné náklady spojené so včasným plnením predmetu tejto Zmluvy od dátumu jej podpísania, a to aj náklady vzniknuté ešte pred začatím plynutia termínu plnenia.

**XI.**

## Záverečné ustanovenia

1. Zmluvné strany sa zaväzujú riešiť prípadné spory vyplývajúce z tejto Zmluvy o dielo prednostne formou dohody (zmieru) prostredníctvom svojich zástupcov. V prípade, že sa spor nevyrieši zmierom, je hociktorá Zmluvná strana oprávnená požiadať o rozhodnutie súd.
2. Ak vznikne spor v rôznosti názorov na vlastnosti hmôt a stavebných výrobkov, dielcov, pre ktoré platia obecne záväzné skúšobné postupy a o prípustnosti a spoľahlivosti prístrojov a zariadení, ktoré sa použili pri skúškach, prípadne metód, môže si každá Zmluvná strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorá spor prehrala.
3. Zmeny a doplnky tejto Zmluvy budú Zmluvné strany riešiť formou očíslovaných písomných dodatkov k tejto Zmluve o dielo, ktoré sa po obojstrannom súhlasnom podpísaní Zmluvnými stranami, stanú neoddeliteľnou súčasťou tejto Zmluvy o dielo. Zmluvné strany sa dohodli, že k návrhom dodatkov k tejto zmluve o dielo sa písomne vyjadria v lehote štrnástich (14) pracovných dní od doručenia návrhu dodatku druhej zmluvnej strane.
4. Dodatok sa týka predovšetkým prípadov obmedzenia rozsahu diela alebo jeho rozšírenia nad rámec tejto Zmluvy. V oboch prípadoch je predchádzajúca zmena Zmluvy nevyhnutnou podmienkou, bez splnenia ktorej nie je možné požadovať zmenu ceny.
5. Táto Zmluva je vyhotovená v 2 vyhotoveniach, z ktorých Objednávateľ dostane 1 vyhotovenie a Zhotoviteľ 1 vyhotovenie.
6. Pokiaľ nebolo v Zmluve dohodnuté niečo iné, riadia sa právne vzťahy a pomery zo Zmluvy vyplývajúce a vznikajúce Obchodným zákonníkom.
7. Zmluva nadobúda platnosť dňom podpisu obidvoma Zmluvnými stranami a účinnosť dňom nasledujúcim po dni \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
8. V tejto Zmluve nie sú vykonávané žiadne opravy či už prepisovaním alebo škrtaním.
9. Nedeliteľnými súčasťami tejto Zmluvy ako jej prílohy sú:

Príloha č. 1 – Rozpočet

V .................., dňa: V .................., dňa:

Objednávateľ